Downloaded from YTS.BZ
Official YIFY movies site: YTS.BZ
‫להילחם בחברה גדולה כמו בואינג‬
‫זה לא משהו שקורה כל יום.‬
‫הרם את ידך הימנית, בבקשה.‬
‫אתה נשבע שהעדות שאתה עומד למסור‬
‫היא האמת, כל האמת ורק האמת, בשם האל?‬
‫כן.‬
‫חברת בואינג תילחם בך עד הסוף המר.‬
‫הוא הורה לאנשים‬
‫להפר חוקים ותקנות‬
‫שהם היו עלולים לעמוד לדין פלילי בעטיים.‬
‫אנחנו בהחלט עלולים לסכן את הציבור.‬
‫משמעות ההשלכות של הדברים שהוא העיד עליהם‬
‫גרמה לי לעצור לרגע.‬
‫ג'ון היה אמיץ על שדיבר בגלוי.‬
‫אבל אני חשבתי לעצמי‬
‫שהחרא הזה עלול לגרום למותו של מישהו.‬
‫קבענו שג'ון ימשיך למסור את הצהרתו‬
‫למחרת בבוקר.‬
‫אבל בעשר בבוקר, ג'ון עדיין לא הגיע.‬
‫התקשרתי לבית המלון‬
‫וביקשתי שיקשרו אותי לחדר שלו,‬
‫והטלפון רק צלצל.‬
‫ביקשתי שמישהו יעלה לבדוק‬
‫אם הוא עדיין ישן.‬
‫הם אמרו, "לא, הוא לא שם".‬
‫שאלתי, "הטנדר שלו בחוץ?"‬
‫והמנהלת חזרה לטלפון ואמרה‬
‫שהיא ניגשה לטנדר שלו‬
‫והציצה פנימה מהצד של הנוסע.‬
‫ואז היא התקשרה למוקד החירום.‬
‫בואינג נתנה לעולם סיבה נוספת לפחד לטוס.‬
‫כמה ממטוסי הדרימליינר‬ ‫החדשים של החברה עלו באש.‬
‫אחד ממנועי הבואינג 777‬ ‫כשל דקות אחרי ההמראה.‬
‫זה הבית של ההורים שלי אחרי שמנוע של 777‬
‫התפוצץ בשמיים.‬
‫מאה עשרים ותשעה נוסעים פונו.‬ ‫חמישה אנשים נפצעו.‬
‫חמישים פצועים‬ ‫אחרי שטיסה יצאה משליטה באוויר.‬
‫נוסע אחד נהרג מפיצוץ.‬
‫מדובר בדברים מסוכנים מאוד שממשיכים לקרות.‬
‫כשרואים כתבה אחרי כתבה, תקרית אחרי תקרית,‬
‫מתחילים לתהות‬ ‫איך חברת בואינג ממשיכה להטיס.‬
‫- נפילה חופשית: שעת הדין של בואינג -‬
‫- סאם מוהוק -‬
‫אני הילד שעדיין מרים מבט למטוסים‬ ‫כשאני שומע אותם.‬
‫אני כזה…‬
‫כן.‬
‫תמיד אהבתי תעופה.‬
‫אבא שלי עבד על מטוסי האף-14,‬
‫אז תמיד הייתי הולך לשערים‬ ‫לצפות במטוסים הממריאים.‬
‫גדלתי באזור סיאטל,‬
‫ותמיד חשבתי שאעבוד בבואינג.‬
‫שמחתי מאוד כשבואינג גייסה אותי‬ ‫מיד אחרי הלימודים.‬
‫בואינג הייתה חברה נהדרת.‬
‫אם לבשת חולצה של בואינג,‬
‫אנשים היו ניגשים לדבר איתך.‬
‫הייתה תחושה של גאווה.‬
‫יש הצתה.‬
‫יש המראה.‬
‫הייתי מדען טילים במשך זמן רב,‬
‫אבל רציתי לעבור למטוסים.‬
‫ורציתי לעבוד אצל יצרנית המטוסים‬ ‫הטובה ביותר בעולם.‬
‫במשך יותר ממאה שנה,‬ ‫בואינג שינתה את פני הנסיעות בעולם.‬
‫חברת התעופה והחלל הגדולה בעולם.‬
‫חשתי גאווה על עבודתי בבואינג.‬
‫אני עדיין גאה לעבוד בבואינג.‬
‫בואינג שינתה את חיי.‬
‫גדלנו בעוני רב,‬
‫והנתיב הפיננסי השתנה לחלוטין.‬
‫העבודה בבואינג,‬
‫לעבוד שם, זה היה סמל גאווה.‬
‫זוהי בואינג.‬
‫הם בונים מטוסים,‬
‫והרעיון תמיד חוזר על עצמו.‬
‫להפוך כל דבר לטוב קצת יותר‬
‫ממה שהוא באמת צריך להיות.‬
‫חברת בואינג הייתה ייחודית מאוד‬
‫בכך שאם התעוררה מחלוקת,‬
‫מחלקת האיכות קיבלה את ההחלטה הסופית‬
‫אם לאשר את העבודה או לא.‬
‫טוב, אז אנחנו מוכנים, נכון?‬ ‫-כן.‬
‫שניים או שלושה זוגות עיניים‬ ‫בחנו כל דבר שעשית‬
‫כדי לוודא שהכול מדויק.‬
‫אני לא חושב שזה יעבוד. באמת.‬
‫באותם ימים, מחלקת האיכות‬ ‫הייתה הבלמים של המערכת.‬
‫אם הייתה בעיה,‬ ‫מנהלי האיכות עצרו את הייצור.‬
‫ההנהלה גיבתה אותך.‬
‫תגיד לבחורים לחכות עד שנהיה מוכנים.‬ ‫-טוב.‬
‫ואז, פתאום, כל האווירה הזאת השתנתה.‬
‫אז איך זה להיות המנכ"ל שמגיע…‬
‫איך נראה היום הראשון?‬ ‫מה מצאת כשהגעת לבואינג?‬
‫הגישה הייתה להתחיל מההתחלה,‬
‫שתרבות החברה זקוקה לדיון יסודי.‬
‫שקיעתה של בואינג.‬
‫אפשר לייחס הרבה מזה‬ ‫למינוי המנכ"ל ג'ים מקנרני.‬
‫הוא נראה מועמד מושלם.‬
‫הוא למד תואר ראשון באוניברסיטת ייל,‬
‫ותואר שני במנהל עסקים בהרווארד.‬
‫ג'ים מקנרני נראה כמו סנאטור אמריקאי‬
‫שיצא מסוכנות שחקנים.‬
‫- ג'ים מקנרני, מנכ"ל בואינג -‬
‫ג'ים מקנרני היה מנהל ותיק ב"ג'נרל אלקטריק"‬
‫ובן חסותו‬
‫של המנכ"ל המשפיע ביותר אולי במאה ה-20,‬
‫אדם בשם ג'ק ולש.‬
‫אני חלק, כמו רבים אחרים, מהחלום האמריקאי.‬
‫ג'ק ולש היה המנכ"ל הראשון‬ ‫של חברה אמריקאית גדולה‬
‫שהתמקדה במקסום רווחים בכל מחיר.‬
‫הוא מיהר להכניס מיקור חוץ,‬
‫העברת משרות לחו"ל, פיטורים המוניים.‬
‫הדבר הכי טוב שאפשר לעשות למען שכיר,‬
‫ברגע שאתה יודע שהוא בעשירון התחתון,‬
‫זה ליידע אותו.‬
‫ידוע שג'ק ולש בג'נרל אלקטריק‬
‫נהג לפטר כל שנה את העשירון התחתון.‬
‫להחזיק את האנשים‬ ‫תמיד במתח לגבי העבודה שלהם.‬
‫באמצעות האסטרטגיות האלו,‬ ‫ג'ק ולש הפך את "ג'נרל אלקטריק"‬
‫לחברה בעלת הערך הגבוה ביותר בעולם.‬
‫חברה שכל תאגיד אמריקאי אחר כמעט‬
‫נשא אליה את עיניו.‬
‫- ג'ק ולש, מנכ"ל ג'נרל אלקטריק -‬
‫והדירקטוריון של בואינג לא היה יוצא דופן.‬
‫ידעתי שאני רוצה לנהל משהו.‬ ‫לא ידעתי מה זה יהיה.‬
‫כשמקנרני נכנס לתפקיד,‬
‫בואינג אימצה לחלוטין‬
‫את גישת ה"רווחים מעל הכול" של ג'ק ולש.‬
‫הוא גם קיבל על עצמו‬ ‫את המשימה לפתח מטוס חדש.‬
‫מטוס ה-787 החדש עדיין לא נבנה,‬
‫אבל בבואינג בטוחים שהוא יהיה מפנק מאוד‬
‫ולכן הם קוראים לו "דרימליינר".‬
‫התכנון והבנייה של ה-787‬
‫היו אמורים לעלות כעשרה מיליארד דולרים.‬
‫אבל הדירקטוריון לא רצה להוציא סכום כזה.‬
‫- הודעה חדשה -‬
‫מקור העביר לי מסמכים פנימיים‬ ‫שהראו שבבואינג תכננו‬
‫לבנות את המטוס הזה‬ ‫בעלות של חמישה מיליארד דולרים,‬
‫כמחצית מהעלות המוערכת.‬
‫- בואינג משנה את הדרך שבה בונים מטוסים -‬
‫בואינג תמיד הייתה ידועה בהנדסה‬
‫ובבניית המטוסים שלה.‬
‫השינוי הגדול באמת היה עם ה-787.‬
‫- הבנייה תתבצע בעיקר בחו"ל -‬
‫גילינו שהם ישתמשו במיקור חוץ‬
‫בבניית חלקים עיקריים במטוס‬
‫כדי לחסוך כסף.‬
‫החלק האמצעי של הגוף נבנה באיטליה.‬
‫כנפיים וסוללות מיפן.‬
‫מקוריאה הדרומית,‬ ‫קצות הכנפיים וחלקי הגוף האחוריים.‬
‫כל בניית המטוס כמעט נשלחה למיקור חוץ.‬
‫מיד ידענו שזה ישפיע ישירות‬
‫על הבטיחות והאיכות.‬
‫לא הייתה לנו יותר שליטה מיידית‬ ‫על הבטיחות של החלקים האלו.‬
‫היה עלינו לקבל את מה שהגיע‬ ‫ולהרכיב על המטוס.‬
‫- מפעל ההרכבה של בואינג -‬
‫החלקים החלו להגיע מהספקים האלו,‬
‫והתוכנית הייתה שהם ירכיבו את המטוס‬ ‫תוך שלושה ימים.‬
‫בפעם הראשונה שחיברו בבואינג‬ ‫את שני חלקי גוף המטוס,‬
‫מישהו שלח לי תמונה.‬
‫היה רווח גדול מאוד בין שני החלקים.‬
‫- חלקי ה-787 לא תואמים -‬
‫הבעיה הייתה שחלק מהחברות האלו‬
‫לא הצליחו לעשות את מה שבואינג הורתה להן.‬
‫הן לא הצליחו לייצר את החלקים‬ ‫שהיו אמורות לייצר.‬
‫זה היה נורא.‬
‫יותר מדי חלקים במטוס‬
‫נבנו במיקור חוץ.‬
‫- כשל מבני באזור החיבור‬ ‫בין הכנפיים לגוף המטוס. -‬
‫שום דבר לא התאים…‬
‫- סיוט מיקור החוץ -‬
‫…והעיכובים נמשכו בזה אחר זה.‬
‫- עיכובים בדרימליינר -‬
‫אז בואינג רצתה לפתוח‬ ‫קו הרכבה נוסף של ה-787‬
‫בניסיון לזרז את הייצור.‬
‫- קו הרכבה שני -‬
‫- סיאטל, וושינגטון -‬
‫בואינג הוקמה בסיאטל,‬
‫ומעולם לא בנתה מטוס במקום אחר.‬
‫זה היה המקום שלבואינג היה בו‬
‫את כוח העבודה המיומן ביותר בעולם אולי‬ ‫בתחום ייצור המטוסים.‬
‫- איגוד מכונאי התעופה -‬
‫אבל הוא היה מאוגד ברובו.‬
‫ומקנרני שנא איגודים.‬
‫הם עלו לבואינג יותר כסף.‬
‫ואז, ב-2009, הוא אמר,‬
‫"נפתח קו שני של ה-787 בקרוליינה הדרומית."‬
‫אני תמיד גאה לומר‬ ‫שאין לנו איגודים בקרוליינה הדרומית‬
‫כי אנחנו לא צריכים איגודים‬ ‫בקרוליינה הדרומית.‬
‫שוב, הנהלת בואינג קיבלה החלטות‬
‫לא לשם הבטיחות,‬
‫אלא לשם חיסכון בעלויות,‬
‫לשם רווחי החברה.‬
‫מה למדת מהמהנדסים שלך‬
‫בנוגע להשבה ולבנייה מחדש‬
‫של בואינג שכולנו גדלנו עליה?‬
‫טוב, אנחנו לא חוזרים לבואינג של פעם.‬
‫חמש, ארבע, שלוש,‬
‫שתיים, אחת.‬
‫לגזור!‬
‫כשבואינג הקימה את המפעלים‬ ‫בקרוליינה הדרומית,‬
‫לא היו שם עסקי תעופה.‬
‫אז ברור שלא היו להם עובדים מנוסים.‬
‫הם כל הזמן שלחו מומחים מאזור סיאטל.‬
‫ג'ון בארנט היה אחד מהם.‬
‫כשהתחלתי לעבוד בבואינג,‬
‫היינו כמה חבר'ה,‬ ‫ושאלנו זה את זה "מאיפה אתה?"‬
‫סיפרתי שאני מלואיזיאנה.‬
‫אחד הבחורים זרק,‬
‫"אתה כלב ביצות זקן מלואיזיאנה, נכון?"‬
‫ומאז קראו לי "סוואמפי".‬
‫הייתי מנהל בקרת איכות בסיאטל במשך 15 שנה.‬
‫הייתי אחד ממנהלי האיכות הראשונים‬
‫שנשלחו לצ'רלסטון כדי לעזור להקים‬ ‫את אתר דרימליינר החדש.‬
‫כמנהל בקרת איכות,‬
‫תפקידי לוודא שהמטוס נבנה כמו שצריך.‬
‫ג'ון היה איש מטוסים איכותי מהשורה הראשונה.‬
‫שנינו היינו מנהלי בקרת איכות.‬
‫היינו חברים טובים.‬
‫הייתי קונה זנבות תנינים מג'ון‬ ‫כי הוא היה מלואיזיאנה.‬
‫בתור איש הדרום,‬
‫קרוליינה הדרומית העניקה לי הזדמנות‬ ‫להתקרב למשפחה שלי.‬
‫תמיד אמרנו שהוא קולני וגאה.‬
‫ידעתם מתי הוא נכנס לחדר כי הוא היה קולני.‬
‫כן, "כלב ביצות".‬
‫כשעברתי לצ'רלסטון ופגשתי את ג'ון בארנט,‬
‫ראיתי שקורצנו מאותו חומר,‬
‫ושהאיכות ראשונה במעלה מבחינתנו.‬
‫ג'ון ואני הכרנו זה את זה לעומק‬ ‫במהלך מסעות הגיוס שלנו.‬
‫- יריד תעסוקה -‬
‫ראיינו יותר מ-100 אנשים בשבוע.‬
‫כבר בהתחלה אמרו לנו‬
‫שהם לא מעוניינים בהשפעת האיגוד בצ'רלסטון.‬
‫וחלק מההסכם שבואינג חתמה עליו‬ ‫עם קרוליינה הדרומית היה‬
‫שרוב העובדים יהיו מקומיים.‬
‫קיימנו ירידי תעסוקה.‬
‫גייסנו אנשים שזה עתה סיימו ללמוד.‬
‫הגענו למצב שבו אם ידעת מה זה מברג,‬
‫התקבלת לעבודה בבואינג.‬
‫מה דעתך על האנשים שעובדים כאן?‬
‫הם ממש גרועים.‬
‫הם גרועים.‬ ‫-לא כולם, כמובן.‬
‫לא כולם, אבל רובם ממש גרועים.‬
‫הם רק מעבירים כרטיס, זו דעתי.‬
‫כן, זה כל מה שהם עושים.‬
‫פניתי לממונים עליי,‬
‫ואמרתי שהאנשים האלו לא עוברים הכשרה ראויה.‬
‫הם לא לומדים על נהלים,‬ ‫על דרישות רשות התעופה.‬
‫מלמדים אותם רק איך לאשר אוטומטית טפסים.‬
‫אבל הממונים עליי לא התעניינו בהכשרה.‬
‫הם רק רצו לסיים את המוצר.‬
‫כוח העבודה בצ'רלסטון פשוט לא ידע איך לבנות‬
‫את אחת המכונות המורכבות ביותר בעולם.‬
‫טעויות התחילו להצטבר כמעט מיד.‬
‫הסתובבתי במתקן הייצור‬
‫ושמעתי דפיקות חזקות מאוד.‬
‫כשהתקרבתי,‬
‫ראיתי מנהל משתמש בפטיש כבד‬
‫כדי להחדיר פין בכן נסע.‬
‫חשבתי לעצמי,‬ ‫"אני חייב לתעד את מה שקורה כאן".‬
‫הראיתי לג'ון בארנט את הצילומים.‬
‫לא משתמשים בפטיש כבד כדי להרכיב מטוס.‬
‫פין הגזירה הזה היה כנראה פגום לגמרי.‬
‫ולמעשה, בשנות ה-90,‬
‫היו לנו בעיות עם פינים כאלו‬ ‫שנסדקו מהתעייפות.‬
‫מטוס אל על הישראלי התנגש בבניין ביום ראשון‬
‫אחרי ששני מנועים נפלו.‬
‫בואינג, החברה שבנתה את המטוס,‬
‫מפצירה בכל חברות התעופה לבדוק‬
‫את הפינים שמחברים את המנועים‬ ‫לכנפיים של מטוסי ה-747.‬
‫לא ייאמן כמה הרבה אפשרויות לסדקים יש בזה.‬
‫ג'ון אמר, "גבר, אתה חייב‬ ‫להעביר את זה להנהלה הבכירה".‬
‫ציפיתי שהם ינזפו במנהל הזה‬
‫ויטפלו בעניין.‬
‫במקום זאת, הורו לי להיפטר מהסרטון.‬
‫- מחק סרטון -‬
‫הרחיקו אותי מהאתר אחר כדי למנוע ממני‬
‫לחקור מה קורה.‬
‫זאת הייתה הדרך שלהם להגיד לנו‬
‫שהייצור יימשך בין אם נרצה בכך ובין אם לא.‬
‫המטרה היא להשתפר ולהגיע רחוק יותר.‬
‫אז לא מדובר בלשבת בג'קוזי‬
‫ולהרגיש טוב עם מה שקורה.‬
‫יש אלמנט של דחיפה, מנהיגות ומאמץ,‬
‫שהבוס אחראי להם.‬
‫ג'ים מקנרני היה ממוקד מאוד‬
‫בעמידה בלוח הזמנים בעלות הנמוכה ביותר.‬
‫ולכן כל עיכוב בייצור‬
‫לא היה מקובל.‬
‫דוחקים כאן בכולם לעמוד בלוח הזמנים הארור,‬
‫בלי להתייחס לאיכות.‬
‫אם המטוס לא יהיה מוכן כמה שיותר מהר,‬
‫זה יפגע בבונוסים של המנהלים.‬
‫באותה עת, בדקתי מטוס.‬
‫ראיתי חור בחיבור של חלק המטוס האחורי,‬
‫והמחבר שהיה שם לא היה בגודל הנכון.‬
‫מה שראיתי הדאיג אותי.‬
‫מטוסים אבדו בגלל מחברים כאלו.‬
‫העליתי את זה בפני מנהל בקרת האיכות שלי,‬ ‫והוא אמר, "תתעסק בעניינים שלך".‬
‫מי שהיה עוצר את התהליך‬
‫כדי לתקן פגם היה חוטף על הראש.‬
‫האנשים האלו היו בצרות.‬
‫אני שמח לברך אתכם לטקס ההסמכה‬
‫של הבואינג 787 דרימליינר.‬
‫אחרי השקת הדרימליינר,‬ ‫בואינג הייתה בצרות כלכליות.‬
‫והיא לא רצתה להשקיע בעיצוב חדש לגמרי נוסף,‬
‫כי השקעה במטוס חדש עולה המון כסף.‬
‫בואינג מצאה את עצמה מתקשה‬
‫אל מול מתחרה זרה בעלת שאיפות גדולות מאוד.‬
‫איירבוס קיבלה אישור לפעול.‬
‫האיי-320-ניאו קיבל אור ירוק.‬
‫איירבוס הודיעה שהיא תתקין‬ ‫מנועים חסכוניים בדלק‬
‫במטוס הפופולרי ביותר שלה,‬
‫שיחסכו כ-20 אחוזים מעלות הדלק.‬
‫לקוחות הזמינו יותר מ-4,300 מטוסים.‬
‫איירבוס הביסה את בואינג.‬
‫ג'ים מקנרני נלחץ.‬
‫הם היו צריכים לפתח מטוס חדש.‬
‫בואינג תכננה להחליף את ה-737 במטוס חדש,‬
‫אבל זה היה דורש שנים.‬
‫ג'ים מקנרני קיבל החלטה חפוזה מאוד.‬
‫מקנרני החליט, "בואו נעשה את הדבר הפשוט,‬
‫"ונתקין מנועים חסכוניים בדלק‬ ‫על ה-737 הקיים."‬
‫וכך נולד ה-737-מקס.‬
‫ברגע שהם הכריזו על כך,‬
‫המכירות החלו לנסוק.‬
‫הזמנה ענקית של חברת סאות'ווסט איירליינס.‬
‫קבוצת ליון אייר רכשה‬ ‫50 מטוסי בואינג 737-מקס…‬
‫יש לנו רשימת הזמנות עד קצה האופק.‬
‫הקלה גדולה לבואינג.‬
‫וזה אומר רווחים לבעלי המניות.‬
‫ג'ים מקנרני.‬ ‫-תודה.‬
‫והרבה מאוד כסף למנכ"ל.‬
‫- מקנרני פורש -‬
‫ב-2015, כשג'ים מקנרני פרש,‬
‫הוא הרוויח מאות מיליוני דולרים‬
‫ועשרות מיליונים כדמי פרישה.‬
‫כשהוא עזב, הוא בטח חשב,‬ ‫"עשיתי עבודה נהדרת.‬
‫"תראו את מחיר המניה."‬
‫- מחיר מניית בואינג -‬
‫- מה נדרש כדי להצליח -‬
‫ומפני שהקיצוץ בעלויות נראה מוצלח,‬
‫זה ימשיך להתרחש גם אחרי שהוא יעזוב.‬
‫כשמקנרני פרש,‬
‫הדירקטוריון מינה את היורש שהוא בחר,‬
‫אדם בשם דניס מילנברג.‬
‫לפני כניסתו לתפקיד,‬
‫מילנברג נצמד למקנרני במשך 18 חודשים.‬
‫ואני חושב שבזמן הזה, מקנרני הראה לו‬
‫כל מה שהוא עשה‬
‫שהיה כל כך מוצלח מבחינה כלכלית,‬ ‫ואמר לו, "תמשיך כך".‬
‫וכך הוא עשה.‬
‫מניות בואינג ממשיכות לנסוק.‬
‫הופתעת?‬
‫לצפות במחיר המניה שלך נוסק ככה.‬
‫אני לא אומר שהופתעתי.‬ ‫הבטחנו להגדיל את הייצור.‬
‫אנחנו מקיימים את ההבטחה.‬
‫אני מניח שזה מצדיק מכפיל גבוה יותר…‬ ‫-זה מה שאני חושב.‬
‫נדבר הרבה על…‬
‫כשמילנברג נכנס לתפקיד,‬ ‫חשבתי, "דבר לא משתנה".‬
‫למעשה, המצב החמיר.‬
‫- קרוליינה הדרומית, מפעל דרימליינר -‬
‫יום אחד התבקשתי לרדת לדרימליינר.‬
‫מצאנו שבבים של מתכת‬
‫על כל החיווט האלקטרוני מתחת ללוחות הרצפה.‬
‫כשהם התקינו את לוחות הרצפה,‬
‫המחברים האלו התקלפו.‬
‫- קילופי הברגה -‬
‫עם הזמן, שבבי המתכת האלו ירעדו שם למטה‬
‫ויגרמו לקצר בחוטי החשמל.‬
‫ידוע שקצר קטן עלול להפיל מטוס שלם.‬
‫סוויס אייר 111, יש עשן בתא הטייס,‬
‫מבקשים לחזור מיידית.‬
‫בטיסה 111 של סוויס אייר‬ ‫היה חוט חשמל שחוק במערכת הבידור‬
‫שגרם לשרפה והפיל את כל המטוס.‬
‫כל הנוסעים נהרגו.‬
‫אנחנו מרחפים בגובה של כ-1,800 מטר,‬ ‫מעל השרידים.‬
‫בטיסה 800 של טי-וו-איי היה חוט חשמל שחוק‬ ‫במכלי הדלק שגרם לפיצוץ באוויר.‬
‫יש כ-20 אלף מחברים כאלו בדרימליינר 787.‬
‫מדובר ב-60 אלף שבבים פוטנציאליים‬
‫מסביב לחוטי החשמל האלו.‬
‫העליתי את זה בפני הבוס שלי.‬
‫והוא אמר, "זה יעלה יותר מדי‬ ‫ויידרש יותר מדי זמן לנקות את זה".‬
‫כמה זה יעלה וכמה זמן יידרש‬
‫אם אחד המטוסים האלו יתרסק‬ ‫עם 350 אנשים על הסיפון?‬
‫אמרתי, "אני לא אאשר את המטוס הזה‬
‫"כבטוח וראוי לטיסה".‬
‫אבל הם לא רצו לשמוע.‬
‫ואחרי זה, העבירו אותי‬ ‫כל ארבעה או שישה חודשים,‬
‫רק כדי להתעלל בי.‬
‫ובכל פעם שעברתי לאזור אחר,‬
‫נתקלתי בבעיה חמורה.‬
‫אני רק רוצה לשמוע את דעתך.‬
‫המחותנים שלי יטוסו באחד כזה.‬
‫אתם חושב שהם בטוחים?‬
‫- קרוליינה הדרומית, מפעל דרימליינר -‬
‫הם רק המחותנים שלך.‬
‫היית טס בכזה?‬
‫לא.‬
‫יש לי חופשה בחינם בשבילך.‬
‫מתי?‬ ‫-אתה רק צריך לטוס ב-787.‬
‫שיט.‬ ‫-מה?‬
‫לא, אנחנו לא טסים לחופשה ב-787.‬
‫אתה יודע מה קורה על ה-787?‬
‫מה קורה?‬
‫מה לא קורה?‬
‫לא הייתי טס באחד המטוסים האלו.‬
‫כי אני רואה את האיכות המחורבנת‬
‫שיש כאן.‬
‫צ'רלסטון הוא המפעל הראשון ששמעתי‬
‫שרוב האנשים שעובדים בו על המטוס‬
‫לא רוצים לטוס בו.‬
‫אם האנשים שלכם לא מרגישים בטוחים‬ ‫לטוס במוצר שלכם,‬
‫למה אתם מאפשרים לציבור לטוס בו?‬
‫במפעל בצ'רלסטון‬
‫הייתה לדעתנו תרבות שונה לחלוטין‬ ‫מהתרבות כאן בסיאטל.‬
‫- סיאטל, וושינגטון -‬
‫אבל ב-2015, פעמוני האזעקה צלצלו‬
‫כשגיליתי שכמה צירי כן נסע חלודים מה-787‬
‫שפסלנו בעבר‬
‫וריססנו עליהם באדום את המילה "פסול",‬
‫הוחזרו לשימוש בקו הייצור של הדרימליינר.‬
‫החלקים האלו היו רקובים.‬
‫כשהתחלתי לחקור את זה,‬ ‫גיליתי שחלקים שנפסלו לשימוש‬
‫הוחזרו למטוס במשך שנים רבות.‬
‫- מנהל בקרת איכות -‬
‫- עצור! זו אינה פעילות מאושרת -‬
‫- חלקים שבורים -‬
‫לעולם לא נדע באמת כמה‬
‫חלקים כאלו הורכבו במטוסים.‬
‫בואינג סיפקה יותר מ-1,200 מטוסי דרימליינר.‬
‫צי המטוסים שלה פועל ביותר מ-85 מדינות,‬
‫עם מיליארד נוסעים.‬
‫אז פתחנו בחקירה פנימית.‬
‫- חלקי מטוס פסולים הושבו לייצור -‬
‫אף מנהל לא פוטר, או נשלח לכלא או הושעה.‬
‫כאילו שזה היה פשוט חלק מהעסק.‬
‫אני לא יודע מה המשמעות‬ ‫לגבי אלפי המטוסים שטסים בשמיים.‬
‫בשלב הזה אפשר רק לנחש.‬
‫בואינג החדשה, היחס שלהם לאנשים‬ ‫ולמנהלי בקרת האיכות שלהם,‬
‫זה הורס את כל החברה.‬
‫וזה מפחיד אותי.‬
‫עד מוות.‬
‫ג'ון היה חוזר הביתה מודאג.‬
‫הוא אמר, "אני לא מאמין‬ ‫שהם פשוט לא מבינים".‬
‫בהמשך, ראיתי שזה מתחיל ממש להשפיע עליו.‬
‫הייתי צריך לשקול ברצינות‬ ‫פנייה למשאבי אנוש,‬
‫כי בבואינג, כשאתה פונה למשאבי אנוש,‬
‫אתה נהפך למטרה.‬
‫ידעתי מהעבר וממקרים אחרים‬
‫שרוב הסיכויים הם שבואינג תפטר אותך מיד.‬
‫הם יחרימו את המחשב שלך, את הטלפון שלך,‬
‫הם יחרימו את כל המסמכים שלך.‬
‫ואתה תהיה שכיר שפוטר‬
‫ונכנס לרשימה השחורה של תעשייה שלמה.‬
‫אז פחדתי מפני מה שהם יעשו.‬
‫אבל אתם מסכנים את הציבור שטס.‬
‫זה לא יעלה על הדעת.‬
‫החלטתי להילחם בהם.‬
‫פניתי למשאבי אנוש. אמרתי שהם מפרים נהלים.‬
‫במשאבי אנוש אמרו, "כן, אתה צודק".‬
‫הם לא עשו דבר כדי לתקן את זה.‬
‫אז הגשתי תלונה אתית.‬
‫שום דבר.‬
‫כתבתי מכתב לסגן נשיא‬ ‫מחלקת האתיקה התאגידית בוושינגטון הבירה.‬
‫המנהלים לא עשו דבר.‬
‫הגשתי תלונה למנהל לבטיחות ולבריאות.‬
‫פניתי לרשות התעופה הפדרלית,‬ ‫לארגון הפיקוח והאכיפה,‬
‫כדי שהבעיות האלו יטופלו.‬
‫כאילו, אכפת למישהו?‬
‫או שמטוס צריך להתרסק לפני שאנשים יגידו,‬
‫"ואו, היינו צריכים להקשיב כנראה"?‬
‫- עשרה במרץ, 2019 -‬
‫אני זוכרת שהתעוררתי ביום ראשון בבוקר.‬
‫שני הילדים היו לצדי וחשבתי שיהיה לו נחמד‬
‫לראות תמונה של הילדים. אז…‬
‫צילמתי סלפי עם שני הילדים‬
‫וכתבתי, "בוקר טוב, אבא", עם הרבה אימוג'ים.‬
‫- בוקר טוב, אבא -‬
‫- לא התקבל -‬
‫שמתי לב שההודעה לא התקבלה,‬
‫וחשבתי שזה מוזר קצת,‬
‫אבל חשבתי שמדובר אולי‬ ‫בקליטה גרועה באדיס אבבה.‬
‫מיק נסע ועבד הרבה מטעם האו"ם.‬
‫הוא תמיד רצה לעזור לאנשים.‬
‫כמה שעות אחר כך, הבטתי בטלפון,‬
‫ועדיין לא הייתה תשובה ממנו.‬
‫אבל היו הרבה שיחות שלא נענו מחבר שלי.‬
‫התקשרתי לחבר שלנו,‬ ‫והוא אמר, "נישה, ראית את החדשות?‬
‫"הייתה התרסקות מטוס."‬
‫ואז הוא אמר, "אני חושב שמיק היה במטוס".‬
‫ואני אמרתי, "לא.‬
‫"לא."‬
‫מטוס של אתיופיאן איירליינס‬ ‫התרסק זמן קצר לאחר ההמראה,‬
‫וכל 157 הנוסעים ואנשי הצוות נהרגו.‬
‫זה היה כאילו הזמן עצר מלכת.‬
‫אנשים לא פשוט נעלמים מהחיים שלך.‬
‫הם שם ברגע אחד, וברגע הבא הם לא.‬
‫אבל זה מה שקרה.‬
‫הוא לא היה יותר.‬
‫אני מניחה שמפני שאני מהנדסת,‬ ‫הראש שלי התחיל לעבוד,‬
‫והתחלתי לחקור.‬
‫- מטוס מקס-8 שני מתרסק תוך חודשים -‬
‫בואינג ניצבת הבוקר בפני שאלות בטיחות רבות‬
‫כי זאת ההתרסקות השנייה בחמישה חודשים בלבד.‬
‫טיסת ליון אייר התרסקה מול חופי אינדונזיה‬
‫וכ-200 איש נהרגו.‬
‫גיליתי שזאת לא הייתה אפילו‬ ‫התרסקות ראשונה של מטוס המקס.‬
‫מטוסים חדשים לגמרי נופלים מהשמיים,‬
‫פעמיים?‬
‫איך זה יכול להיות?‬
‫רציתי תשובות.‬
‫צו חירום לקרקוע כל מטוסי בואינג מקס-8 ו-9.‬
‫רשות התעופה הפדרלית קרקעה את המטוסים‬ ‫עד שתאושר בטיחותם.‬
‫הבדיקה בשתי ההתרסקויות התמקדה במהירות‬ ‫במערכת חדשה שנקראת אם-קאס.‬
‫תוכנת אם-קאס חזקה יכולה להשתלט‬ ‫על מערכות בקרת הטיסה.‬
‫…שהשאירה את הטייסים חסרי אונים.‬
‫- טייסים הבחינו בתקלה שנתיים קודם -‬
‫בואינג הסתירה מידע קריטי מרשות התעופה,‬
‫מלקוחותיה ומטייסי ה-737-מקס.‬
‫ברשות התעופה מעריכים ש-15 מטוסי מקס נוספים‬ ‫יתרסקו בעשורים הקרובים.‬
‫בואינג והמנכ"ל שלה ידעו‬ ‫שהמערכת הפגומה מהווה סיכון בטיחותי.‬
‫ובכל זאת, הם אמרו לציבור‬ ‫שהמקס בטוח כמו כל מטוס אחר‬
‫שטס אי פעם.‬
‫ככל שלמדתי יותר, הבנתי יותר‬
‫שהכול היה כל כך מעוות,‬
‫ושאנחנו צריכים לדרוש צדק.‬
‫- לא עשו דבר -‬
‫- "התנהגות פסולה" -‬
‫הילדים שלי יודעים שאבא שלהם עלה למטוס‬
‫שאנשים רעים בנו אותו.‬
‫הבן שלי שאל אותי, "נתפוס את האנשים הרעים?"‬
‫ואמרתי, "אני לא יודעת.‬
‫"נצטרך לחכות ולראות."‬
‫אחרי התרסקויות מטוסי ה-737-מקס,‬
‫כולם במפעל שלנו היו בהלם.‬
‫אנחנו רציניים בעבודה שלנו,‬
‫בעיקר מי שעובד בבקרת איכות ומאשר את המוצר.‬
‫ו… הייתי הרוס.‬
‫נוכל לעצור לרגע? סליחה.‬
‫מבחינה רגשית,‬ ‫זה היה כמו ענן שחור עבור כולם.‬
‫כי מה אנחנו עושים?‬
‫למה אנחנו בתחום הזה?‬
‫ולמה אנחנו נחפזים?‬
‫זה משפיע עליך.‬
‫בכל יום בעבודה,‬ ‫אנחנו דואגים לציבור הטסים. אז…‬
‫כאב לנו הלב על המשפחות,‬
‫בעיקר כשראינו אותן‬ ‫עם תמונות גדולות של יקיריהן.‬
‫זה קשה לכל אחד,‬
‫אבל כשכיר של בואינג,‬ ‫היה קשה מאוד לראות את זה.‬
‫הבת שלי הייתה הומניטרית.‬
‫היא החליטה להקדיש את חייה לאחרים.‬
‫זה היה היום הראשון שלה בעבודה.‬
‫למה היינו צריכים להתעורר‬
‫ולקבל הודעה‬
‫ששני הבנים שלנו היו במטוס שהתרסק?‬
‫הבת שלנו, סאמיה, הייתה בדרכה למזרח אפריקה‬
‫כדי להתחיל את הקריירה שלה בבריאות הציבור.‬
‫מה שהכי הכעיס אותי היה לקרוא‬
‫שהפרקליטים של בואינג אמרו‬ ‫שהמשפחות לא זכאיות‬
‫לפיצוי על הכאב והסבל שיקיריהן חוו.‬
‫הם אמרו שזה קרה כל כך מהר,‬ ‫שהקורבנות לא ידעו מה קורה.‬
‫אני חושב הרבה על שש הדקות האחרונות שלהם.‬
‫אשתי וחמותי ידעו שהן עומדות למות.‬
‫הן היו צריכות לנחם איכשהו את הילדים‬ ‫במהלך הרגעים האחרונים,‬
‫בידיעה שאלו הרגעים האחרונים שלהם.‬
‫הלוואי שהייתי שם איתם.‬
‫לא מניחה לי המחשבה‬ ‫שבשר משפחתי נמצא שם באתיופיה,‬
‫מעורבב עם האדמה, הדלק הסילוני וחלקי המטוס.‬
‫- דניס מילנברג מסרב להתפטר‬ ‫אחרי שתי התרסקות קטלניות -‬
‫בחודשים שאחרי ההתרסקות השנייה,‬
‫מילנברג היה על הכוונת.‬
‫ולבסוף, בדצמבר 2019, מילנברג פוטר.‬
‫- בואינג מפטרת את המנכ"ל דניס מילנברג -‬
‫אבל אף שהוא היה אחראי‬ ‫לשתי התרסקויות קטלניות‬
‫שגרמו למותם של מאות אנשים,‬
‫הוא הרוויח כ-120 מיליון דולר כמנכ"ל‬
‫ועזב עם חבילת פרישה‬ ‫בשווי של כ-60 מיליון דולר.‬
‫החליף אותו מיד‬
‫יו"ר הדירקטוריון, דייב קלהון.‬
‫קלהון היה מנהל בכיר מנוסה.‬
‫הוא היה חבר דירקטוריון‬ ‫במשך עשר שנים בשלב הזה.‬
‫בואינג נכנסת לעידן חדש.‬
‫דייוויד קלהון נכנס לתפקיד המנכ"ל.‬ ‫זה קורה היום.‬
‫במקביל, התנהלו כמה חקירות.‬
‫בית הנבחרים היה אגרסיבי מאוד.‬
‫לא אמורות להתרחש טרגדיות‬
‫כדי שנשנה את החוקים אם צריך לשנות אותם.‬
‫לא היינו צריכים להיות כאן היום.‬
‫ומשרד המשפטים בחן אפשרות של חקירה פלילית.‬
‫איש לא ידע מה יהיו‬ ‫ההשלכות המשפטיות על בואינג.‬
‫- שבעה בינואר, 2021 -‬
‫חלפו שנתיים מפתיחת החקירות‬ ‫על התרסקות המטוסים.‬
‫הייתי בביתה של חמותי, ודיברנו על מיק.‬
‫החדשות היו ברקע.‬ ‫-מבזק חדשות בעניין בואינג.‬
‫לפתע הזכירו את בואינג וכולנו נעצרנו‬
‫והקשבנו למה שנאמר.‬
‫בואינג חתמה על הסדר‬ ‫לעיכוב הליכים לזמן קצוב‬
‫בעניין מטוסי ה-737-מקס.‬
‫וחשבתי, "מה, לעזאזל? מה זה?‬
‫"מה זה הסדר לעיכוב הליכים?"‬
‫בפועל, האישום הזה יבוטל אחרי שלוש שנים‬
‫אם בואינג תעמוד בכל תנאי ההסכם.‬
‫למעשה, מדובר בסגירת החקירה הפלילית‬
‫שבה משרד המשפטים בוחן את מעשיה של בואינג.‬
‫ואמרתי, "אין מצב. 346 אנשים נהרגו.‬
‫"מטוסים חדשים לגמרי נפלו מהשמיים.‬
‫"מישהו טעה פה. זה לא יכול להיות נכון."‬
‫זה גם מסיר כל איום‬ ‫על מנהלים מסוימים בבואינג?‬
‫כך נראה.‬
‫נדרוש מהם לשלם קנס, נודיע להם שהם על תנאי.‬
‫אם תתנהגו יפה במשך שלוש שנים,‬
‫האישום יבוטל.‬
‫כאילו זה לא קרה מעולם.‬
‫המנכ"ל היה אמור לעמוד לדין.‬
‫במקום זה, הם כתבו שההנהלה הבכירה‬ ‫לא ידעה דבר על המתרחש.‬
‫יש בהסכם כמה תנאים‬
‫שבואינג נדרשת לעמוד בהם.‬
‫פשוט לא ייאמן‬
‫שמישהו יכול לחמוק מעונש‬
‫אחרי שהרג 346 בני אדם.‬
‫זה… זה כואב.‬
‫הסדר הטיעון הטריד אותנו.‬
‫לא נעשה צדק עם המשפחות האלו.‬
‫זה לא היה חמור מספיק עבור בואינג.‬
‫זה היה רק לסמן וי ולהמשיך הלאה.‬
‫- בואינג חותמת על הסדר‬ ‫בשווי 2.5 מיליארד דולר -‬
‫הקנס אפסי מבחינת בואינג.‬
‫אם אנשים היו נשלחים למאסר,‬
‫זה היה משנה את התנהלותם.‬
‫בהרבה סוכנויות ממשלתיות חשבו, "אלוהים,‬
‫"אם נוציא אחד מהם באזיקים,‬
‫"החברה כולה, מגדל הקלפים כולו, יקרוס."‬
‫לא, אם תוציאו אותם באזיקים,‬
‫אנשים יתחילו לחשוב פעמיים.‬
‫אם לא דורשים מאנשים דין וחשבון,‬ ‫הם לא משתנים.‬
‫הרגשתי שאני חייבת לעשות משהו.‬
‫והיו כמה משפחות שהיו מוכנות להיאבק.‬
‫היי.‬ ‫-שלום.‬
‫הדרך היחידה לתבוע את המנכ"לים‬
‫הייתה להוכיח שבואינג הפרה את התנאים‬
‫במהלך תקופת המבחן שלה.‬
‫שהם נכשלו בשיפור תקני הבטיחות שלהם.‬
‫והיו לנו שלוש שנים לעשות את זה.‬
‫- ינואר 2021, שלוש שנים עד לפקיעת ההסדר -‬
‫המשפחות שלנו נפגשו אונליין כל חודש.‬
‫עקבנו אחרי הכשלים של בואינג בתחום הבטיחות.‬
‫תמיד היו עוד.‬
‫בארה"ב יש נוהל דיווח.‬
‫בכל פעם שמתגלה בעיה במטוס,‬
‫זה מוזן למערכת, והציבור יכול לראות את זה.‬
‫אתמול הוכרז מצב חירום‬ ‫בנוגע למטוס מקס ברומא,‬
‫ועוד אחד בהודו.‬
‫חיפשנו דפוסים,‬
‫והיו המון מקרים במטוסים חדשים לגמרי.‬
‫בעיות חשמל, בעיות דיחוס,‬
‫חמישים ושניים מנועי קיזוז מייצב פגומים.‬
‫אלו מערכות בטיחות קריטיות.‬
‫לבואינג היו בעיות ייצור של החציץ האחורי.‬
‫בעיה חשמלית בלוח המחוונים הראשי.‬
‫אחד מלהבי המניפה במנוע הימני נשבר.‬
‫פתאום שמענו פיצוץ חזק.‬
‫חור נפער בגג של מטוס סאות'ווסט איירליינס…‬
‫רשות התעופה הפדרלית פרסמה הודעה‬ ‫שאם משאירים את מערכת מניעת הקרח‬
‫כשהמטוס באוויר במשך חמש דקות או יותר,‬
‫המנוע עלול להתנתק.‬
‫אני טס עם פתקית דביקה‬
‫שמזכירה לי לכבות את המערכת למניעת קרח‬
‫כי אין לי התראה אחרת במטוס.‬
‫- מצב חירום, שימוש במגלשות חירום,‬ ‫התא התמלא בעשן -‬
‫והבנו שלא מדובר‬ ‫רק בבעיית תוכנה במטוסי המקס.‬
‫היו בעיות ייצור עצומות.‬
‫היינו צריכים לגלות מה קורה במפעלי בואינג.‬
‫כל מה שג'ון בארנט רצה היה‬
‫לראות מוצר איכותי יוצא מהמפעל.‬
‫אבל נדמה שהוא נתקל בהתנגדות במקום בתמיכה.‬
‫ג'ון העלה הרבה בעיות ונורות אזהרה‬
‫כעובד בחברה, והם החליטו לבסוף‬
‫להעביר אותו למקום שבו‬ ‫לא תהיה לו השפעה על מערכת הייצור.‬
‫לראות את מה שעבר על ג'ון…‬
‫זה היה מטריד.‬
‫- התנקמו בבארנט -‬
‫- אמרו לו שהוא "יורד לספסל" -‬
‫- הטרדה, השפלה, השמצה -‬
‫מנהלים רבים גערו בי.‬
‫הורידו את הדירוג שלי במשוב הערכת הביצועים,‬
‫ושכרי הופחת‬
‫כי כתבתי על החששות שלי.‬
‫הם אמרו במפורש שהם לא רוצים שום דבר מתועד,‬
‫כדי שתישאר אפשרות להכחשה סבירה.‬
‫אלו המילים המדויקות.‬
‫- הוכנס לרשימה שחורה -‬
‫הדבר הבא היה "תוכנית פעולה מתקנת".‬
‫- איום בפיטורים -‬
‫למעשה, עומדים לפטר אותך.‬
‫הלחץ, ההשפלה והעוינות כלפיי,‬
‫זה התיש אותי.‬
‫אחרי 30 שנה בתעשייה‬
‫שבה אתה נחשב לאיש ביצוע,‬
‫ויום למחרת אתה נהפך להיות חלאת הארגון.‬
‫איך מעכלים דבר כזה?‬
‫בסופו של דבר בחרתי לפרוש.‬
‫אבל ידעתי שהבעיות נמשכות אחרי שעזבתי.‬
‫זה מכביד עליי מאוד.‬
‫אולי הייתי צריך לפנות לנשיא בואינג‬
‫במקום לסגן הנשיא. כלומר…‬
‫אי אפשר שלא לחשוב על הדברים האלו.‬
‫מה יכולתי לעשות אחרת?‬
‫חשבתי לעצמי, "מה אעשה עכשיו?"‬
‫והייתי צריך להחליט‬ ‫אם לשבת בשקט ולסתום את הפה,‬
‫או לפנות לגורמי חוץ.‬
‫מדובר במטוסים, בחיי אדם, בציבור הטסים.‬
‫לא יכולתי לשבת בחיבוק ידיים.‬
‫ולא התכוונתי לשבת ולשתוק.‬
‫ג'ון בארנט אומר‬ ‫שהוא עבד בבואינג במשך 32 שנה,‬
‫והוא חושף את האמת על מקום עבודתו.‬
‫הדבר החשוב היה לוח הזמנים,‬ ‫להזדרז ולסיים את העבודה.‬
‫להוציא את המטוסים, אנחנו בפיגור.‬
‫אני יודע מה יש מתחת לפני השטח, וזה מפחיד.‬
‫- חושף השחיתויות מבואינג -‬
‫חשוב ביותר, לדעתי, שהדברים שקורים‬
‫בתוך בואינג יובאו לידיעת האנשים‬ ‫שחייהם עלולים להיות מושפעים.‬
‫כלומר, תחשבו על ה-737-מקס.‬
‫החיים האלו והמשפחות האלו…‬
‫לכן אני ממשיך לספר את הסיפור שלי.‬ ‫מישהו חייב להתערב ולטפל בזה.‬
‫- טענות לייצור מפוקפק -‬
‫ככל שהמשכנו לחקור,‬
‫גילינו שיש קבוצה קטנה של עובדים‬
‫שדיברו מפורשות על בעיות ייצור‬
‫במפעל של בואינג,‬
‫שיש שם כאוס מוחלט.‬
‫וחלקם פנו אלינו באופן אישי.‬
‫היה לנו הכבוד לעבוד‬ ‫עם רבים מכם כמה שנים כבר.‬
‫והיו הרבה…‬
‫התחלנו להיות בקשר עם חושפי שחיתויות.‬
‫יצרנו מעין קבוצה בשלב הזה.‬
‫נפגשנו איתם כמה פעמים,‬
‫לפעמים פנים אל פנים, לפעמים אונליין.‬
‫לא יכולנו לשבת בחיבוק ידיים.‬
‫כי כמשפחות, אנחנו צריכים להרגיש‬ ‫שיש חשיבות לאנשים שיקרים לנו.‬
‫אבל גם כי צדק אמיתי ולקיחת אחריות‬
‫יכולים למנוע אסון נוסף בעתיד.‬
‫- מאי 2022, שנתיים עד לפקיעת ההסדר -‬
‫כמה זמן נהיה שם לדעתך?‬
‫בפגישה?‬ ‫-כן.‬
‫עוד שלוש-ארבע שעות.‬
‫ואז התחלנו לקיים פגישות‬ ‫עם אנשי רשות התעופה.‬
‫האף-איי-איי היא רשות התעופה הפדרלית.‬
‫תפקידה להבטיח תכנון וייצור‬ ‫של מטוסים בטוחים.‬
‫חלק גדול מתפקידיה‬ ‫הוא לפקח על בואינג ולבחון אותה.‬
‫-מאי, 2022 -‬
‫הסכם עיכוב ההליכים עמד לפוג בעוד כשנתיים.‬
‫אז כל שבוע עדכנו את רשות התעופה הפדרלית‬
‫שיש עדיין הרבה מאוד בעיות.‬
‫ראינו בעיות מתמשכות במטוסים חדשים לגמרי‬
‫שלא היו במטוסים ישנים יותר.‬
‫מטורף שהבעיות לא תוקנו.‬
‫ומה שהם אמרו בזמנו היה,‬ ‫"אתם לא צריכים לדאוג לגבי זה.‬
‫"בואינג שינתה את דרכיה‬ ‫והיא חברה נהדרת עכשיו."‬
‫- בואינג פועלת לשיקום תרבות הביטחון -‬
‫נשתף בכל הבעיות,‬ ‫כדי שכשדברים יתחילו להשתבש,‬
‫נוכל להקדים תרופה למכה‬ ‫עם כל העובדים שלנו ועם הציבור.‬
‫אנשים רבים קיוו‬
‫שקלהון יצליח לשקם את החברה.‬
‫מנכ"ל בואינג הזכיר את ההנחיות…‬
‫יש צורך במישהו שיעשה שינוי.‬
‫נקווה שהוא האיש שיבצע את השינוי בחברה.‬
‫דייב קלהון התחייב לייעל את התהליכים.‬
‫ארגון מחדש של מחלקת ההנדסה,‬ ‫תפקיד חדש של קצין בטיחות ראשי.‬
‫כל הפעולות הטקטיות האלו‬
‫נועדו לאפשר להם לוודא‬
‫שזה לא יקרה שוב.‬
‫הם התחילו להקים מנגנון‬ ‫שבו ההנהלה הקשיבה למה שקורה בקומת הייצור.‬
‫ברוכים הבאים לשיחת הוועידה של בואינג.‬
‫נעודד ונתמרץ עובדים שידווחו‬
‫על הצורך להאט, אם זה מה שיידרש.‬
‫- לדווח -‬
‫תוכנית "הדיווח" נועדה להקל על עובדים‬
‫להעלות בעיות אתיות,‬
‫נהלים רעים וחששות בטיחות‬ ‫כדי לזרז את התגובה.‬
‫איבדנו לרגע שקיפות,‬
‫ועלינו להשיב אותה כי היא הבסיס לאמון‬
‫שהעולם נותן בנו.‬
‫מבזק חדשות.‬ ‫מטוסי בואינג 737-מקס מורשים לטוס שוב.‬
‫רשות התעופה הסירה את ההגבלות הבוקר.‬
‫החברה עדכנה את התוכנה,‬
‫את המחשבים ואת הכשרת הטייסים‬ ‫של מטוסי המקס.‬
‫אתם טסים במטוס בואינג 737-מקס.‬
‫בתא נוסעים זה של אמריקן איירליינס,‬
‫מחיאות כפיים לפרק חדש‬ ‫בבטיחות של ה-737-מקס,‬
‫כשהטיסה המקומית הראשונה המריאה.‬
‫אני גאה מאוד בצוות שלנו,‬ ‫ואני גאה מאוד במטוס הזה.‬
‫זו מכונה מדהימה ובטוחה‬ ‫כמו כל מטוס אחר באוויר.‬
‫אחרי שהמטוסים הושבו לשירות,‬
‫הייתי משוכנע שהמקס בטוח.‬
‫שבטוח לטוס בו.‬
‫חיזוק משמעותי לבואינג ול-737-מקס שלה.‬
‫הזמנה של מיליארדי דולרים‬ ‫מחברת סאות'ווסט איירליינס.‬
‫ריינאייר הזמינה 75 מטוסי מקס.‬
‫בואינג מתכננת להרחיב את ייצור ה-737-מקס.‬
‫אזור ההשכרה והתפעול עמוסים מאוד הערב.‬
‫מנכ"ל ריינאייר אומר שהמקס‬
‫הוא כעת המטוס הבטוח ביותר בתולדות התעופה.‬
‫ברגע שהמקס שב לטוס,‬
‫כל האווירה השתנתה.‬
‫בואינג חזרה לעסקים כרגיל.‬
‫הגיע הזמן להרוויח שוב.‬ ‫בואו נייצר את המטוסים ונרוויח.‬
‫היו המון הזמנות.‬
‫הייתי אחראי על מספר מטוסים‬ ‫גדול פי עשרה מבדרך כלל.‬
‫חזרנו שוב ללוח זמנים צפוף וכאוטי.‬
‫היו לנו הרבה בעיות.‬
‫ספרנו כ-50 אלף חלקים‬
‫שעקפו את בקרת האיכות‬
‫והגיעו למטוס.‬
‫הרבה חלקים קריטיים לטיסה.‬
‫אז העליתי את זה בתוכנית הדיווח.‬
‫- בעיה מערכתית -‬
‫היו לי המון דו"חות חריגה פתוחים,‬
‫בעיקר כי החלק נעלם.‬
‫ראש ועדת הסקר וההנצלה החליט‬
‫למחוק את דו"חות החריגה האלו.‬
‫זה היה מעשה פלילי.‬
‫אז הפעולה הראשונה שלי הייתה‬ ‫להיכנס למערכת הדיווח.‬
‫- סוגיות אתיקה -‬
‫ראינו הרבה פגמים באזורי החיבורים,‬
‫באזורי החיבור בין החלקים.‬
‫העליתי את זה בתוכנית הדיווח.‬
‫אבל אני לא חושב שמי שהתריע‬ ‫השתמש במערכת הדיווח יותר מפעם אחת.‬
‫כי כשעשינו את זה,‬ ‫מיד ננקטו נגדנו צעדי תגמול.‬
‫הבוס שלי בא לשולחן שלי וצרח עליי,‬
‫והוא אמר, "הייתי הורג מישהו‬ ‫שאמר את מה שאמרת".‬
‫מה אמרתי?‬
‫אמרתי שאנחנו צריכים לקחת בחשבון‬ ‫עקרונות הנדסיים.‬
‫הם ניסו להפיל עליי פעולה מתקנת,‬
‫בטענה שאני לא מקשיב להנהלה בעבודתי.‬
‫יועץ האתיקה התקשר אליי‬
‫ואמר, "מרל, הם יתמקדו בך‬
‫"וישתמשו בך כדוגמה."‬
‫- פעולה מתקנת לשכיר -‬
‫המנהל הממונה עליי אמר,‬ ‫"אלו 12 דברים שאתה עושה לא נכון,‬
‫"ועליך לשנות זאת תוך 30 יום,‬ ‫או שאפטר אותך".‬
‫התחלתי לתעד חששות בנוגע לבטיחות.‬
‫חשבתי לעצמי,‬
‫"אני לא רוצה לפנות לתקשורת."‬
‫כי ראינו שחושפי שחיתויות‬
‫מאבדים את העבודה ואת הקהילה שלהם.‬
‫חשפתי בעיות בתוך החברה במשך כמה שנים,‬
‫אבל מעולם לא רציתי לפרסם את זה.‬
‫כי בסופו של דבר, אני בסך הכול שכיר.‬
‫הם היו צולבים אותי.‬
‫רבים מעמיתיי לעבודה פחדו לדבר,‬
‫אפילו בתוך החברה.‬
‫אבל כשאני נתקל בבעיה‬ ‫שעלולה לגרום לאובדן חיי אדם,‬
‫אני אמשיך לדבר עד שאכחיל.‬
‫אז המשכתי לעקוב אחרי זה,‬
‫ובסוף הם פשוט העיפו אותי‬ ‫מתוכנית הדרימליינר.‬
‫ואז חתכו לי את הצמיג.‬
‫לא ידעתי מי עשה את זה,‬
‫אבל אני חושב שזאת הייתה אזהרה.‬
‫זה קצת יותר רציני ממה שהיית רוצה.‬
‫זה הוציא אותי מאיזון.‬
‫סבלתי מסיוטים בלילה,‬
‫התעוררתי כל בוקר בשלוש, ו…‬
‫פגשתי שלושה פסיכולוגים שונים‬
‫באותה עת‬
‫רק כדי להצליח להתמודד עם זה.‬
‫הרבה חיים מונחים על כף המאזניים.‬
‫חלמתי על מטוסים שמתרסקים לידי.‬
‫כל כך קרוב שחשתי את החום שלהם בשנתי.‬
‫זה מקשה עליי להירדם.‬
‫אני מקווה שלא תהיה עוד התרסקות של מקס,‬
‫אבל זה מקשה עליי להירדם.‬
‫כשמפסידים בקרב אחרי קרב,‬
‫וכשבוגדים בך שוב ושוב,‬
‫זה מעיק עליך.‬
‫הרגשתי חסר אונים.‬
‫העובדים ישמחו מאוד לדבר אל הציבור,‬
‫אבל הם פוחדים לאבד את עבודתם.‬
‫עליהם לעבוד עוד שנים רבות.‬
‫הם לא יכולים להרשות לעצמם פיטורים.‬
‫אין ספק שיש תרבות של פחד.‬
‫- צ'רלסטון, קרוליינה הדרומית -‬
‫אחרי שג'ון עזב את בואינג,‬ ‫הוא המשיך לראות את כל הבעיות האלו,‬
‫וזה העיק עליו מאוד.‬
‫אז הגשנו את התביעה.‬
‫התביעה של ג'ון בארנט נגד בואינג‬
‫כללה חשיפה לסביבת עבודה עוינת,‬
‫וטענות לנקמה של בואינג נגדו.‬
‫הופעלו עליו מניפולציות רגשיות במשך שנים,‬
‫במשך שנים רבות כשהוא עבד שם.‬
‫מר בארנט, העדת ש…‬
‫מה הוא אמר? משהו על זה שהוא ישבור אותך?‬
‫שהוא ילחץ עליי עד שאשבר.‬
‫טוב. הוא התלוצץ כשהוא אמר את זה?‬
‫בשום פנים ואופן לא.‬
‫הגשנו תלונה,‬
‫והיינו צריכים לחייב את בואינג‬ ‫להציג מסמכים.‬
‫לקח המון זמן לקבל תגובות מבואינג.‬
‫תיקים של חושפי שחיתויות‬
‫הם תיקים מסובכים מאוד.‬
‫פעמים רבות,‬ ‫כשחושפי שחיתויות יוצאים לציבור,‬
‫כשמפטרים אותם,‬
‫המעסיק מחרים את המחשבים הניידים‬ ‫או את הטלפונים שלהם.‬
‫זה אומר שאין להם ראיות לגיבוי טענותיהם.‬ ‫זה רק מילה נגד מילה.‬
‫מה שהבדיל בין המקרה של ג'ון לאחרים היה‬
‫שג'ון תיעד הכול.‬
‫והוא אמר שיום אחד בעתיד‬
‫תהיה התחשבנות עם בואינג,‬
‫ויהיו לו הוכחות שיראו היכן הם כשלו.‬
‫בוא נדבר על חקירת החמצן.‬
‫בסביבות יולי 2016,‬
‫הייתה בעיה עם מכלי חמצן פגומים.‬
‫זה נכון?‬ ‫-כן.‬
‫גילית שחלק ממנגנוני החמצן‬
‫לא הזרימו חמצן כמו שצריך.‬
‫היו לנו כ-15 אחוז שלא פעלו.‬
‫ביצעת בדיקות לא רשמיות‬
‫והתוצאה הייתה שיעור של כ-15 אחוז, נכון?‬
‫לא, זאת לא הייתה בדיקה לא רשמית.‬
‫אמרתי, "צריך לבדוק את זה לעומק".‬
‫הוצאתי מנגנונים חדשים מהמחסן,‬
‫עדיין באריזות, ושלחנו קבוצת ביקורת.‬
‫שיעור הכשלים עלה ל-25 אחוז.‬
‫זה הדליק נורות אזהרה.‬ ‫אמרתי, "טוב, זו בעיה רצינית".‬
‫נניח שטסים בגובה 40 אלף רגל,‬
‫ומסיבה כלשהי יש צניחה דרמטית בלחץ‬ ‫ומסכות החמצן משתחררות.‬
‫יש לך 20 שניות לחבוש את המסכה‬
‫לפני שהמחסור בחמצן מורגש,‬
‫מה שעלול לגרום לנזק מוחי,‬ ‫ובמקרים מסוימים אפילו למוות.‬
‫שערו בנפשכם שאתם לא מקבלים חמצן.‬
‫נניח שאתם שם עם הילדים שלכם.‬
‫מי יקבל חמצן ומי לא?‬
‫- בארנט ננזף על תיעוד הבעיה הזאת -‬
‫בזמן שתיעדת את הבעיה עם מנגנוני החמצן,‬
‫איש לא מתח עליך ביקורת‬ ‫על שתיעדת את הבעיה, נכון?‬
‫האמת, יש לנו אימייל.‬
‫מרושע למדי.‬
‫הוא אמר, "תפסיק עם הטירוף".‬
‫זאת הייתה הגישה שלו. הוא פשוט…‬
‫לא ראינו את זה באף אחד מהמיילים.‬
‫לא באלו, אבל יש לכם את העותקים שלי.‬ ‫-בסדר.‬
‫ג'ון נהג לומר שנדרשות שמונה, עשר, 12 שנים‬
‫עד שהפגמים האלו באים לידי ביטוי.‬
‫אז הוא חשש מאוד שהבעיות האלו‬
‫יבואו לידי ביטוי בהמשך ויגרמו לאסון.‬
‫- דצמבר 2023, חודש עד לפקיעת ההסדר -‬
‫תקופת המבחן של שלוש שנים‬ ‫שמשרד המשפטים קבע‬
‫עמדה להסתיים בעוד חודש.‬
‫זה היה מעין תהליך מנטלי, תהליך פסיכולוגי,‬
‫שכולנו חווינו.‬
‫הפגישות נמשכו חודשים על גבי חודשים.‬
‫אפילו טסתי לוושינגטון‬
‫לפגישה במשרד המשפטים‬
‫כדי לבטא את החשש שלנו שדבר לא השתנה‬
‫בתרבות של בואינג ובמפעלים של בואינג.‬
‫נפגשנו עם ראש אגף ההונאה, גלן ליאון.‬
‫הוא התחיל להקריא מהכתוב.‬
‫וכשאמרנו, "רגע, מה לגבי מה שיש לנו לומר?"‬
‫הוא השמיע קולות של תסכול,‬
‫והמשיך בשלו כאילו לא אמרנו כלום.‬
‫נדמה היה שמשרד המשפטים‬ ‫מנסה להגן על בואינג.‬
‫הגענו לאולמות המשפט,‬
‫ועורכי הדין של משרד המשפטים ובואינג‬ ‫ישבו בצד אחד של האולם,‬
‫מדברים זה עם זה, ואנחנו ישבנו בצד השני.‬
‫כאילו אנחנו הפושעים.‬
‫כשרואים כמה עורכי דין עברו מבואינג‬
‫למשרד המשפטים, וממשרד המשפטים‬
‫לחברת עורכי הדין של בואינג,‬
‫זו מעורבות פוליטית מלאה.‬
‫- תביעת ארה"ב נגד חברת בואינג -‬
‫הסדר עיכוב ההליכים עמד להסתיים.‬
‫- הממשל לא יתבע את בואינג -‬
‫לא הייתה תקווה. לא היה צדק.‬
‫איש לא ייתן את הדין.‬
‫תשכחו מזה. לכו הביתה.‬
‫נראה שמשרד המשפטים‬ ‫לא מעוניין לחשוף את הפושעים.‬
‫הם רוצים לסגור את התיק הזה‬ ‫בכל דרך אפשרית,‬
‫והם יאפשרו לפושעים להישאר ולעשות מה…‬
‫ואיש לא ילמד לקח.‬
‫כרגע, אנחנו מראים שיש אין סוף בעיות‬
‫בענייני איכות הייצור.‬
‫מתי תהיה ההתרסקות הבאה?‬
‫אני מקווה שזה לא יקרה,‬
‫אבל זה העניין כאן.‬
‫- חמישה בינואר, 2024,‬ ‫יומיים עד פקיעת ההסדר -‬
‫קרקע, אלסקה 1282,‬
‫גרירה למסלול.‬
‫גרירה מאושרת, 2-8 שמאל.‬
‫אלו היו הנעה, הסעה והמראה שגרתיות.‬
‫אלסקה 1282, מסלול 2-8 שמאל, מאושר להמריא.‬
‫יום טוב, אלסקה 1282.‬
‫הבת שלי הוציאה כל מיני חומרי ציור‬
‫כשהמטוס המריא.‬
‫הבן שלי ישב על הברכיים שלי.‬
‫בת השלוש שלי ישבה באמצע,‬
‫ובת החמש שלי ישבה ליד החלון.‬
‫המטוס טיפס.‬
‫אני זוכר שהסתכלתי לראות‬ ‫מה שלום המשפחה שלי.‬
‫סיאטל, אלסקה 1282, מטפסים ל-15 אלף רגל.‬
‫אלסקה 1282, בקרת סיאטל,‬ ‫שמרו על גובה 2-3-0.‬
‫נשמע קול שריקה צורמני.‬
‫ואז…‬
‫בום.‬
‫אנחנו מכריזים על מצב חירום,‬ ‫יורדים ל-10,000…‬
‫מסכות החמצן ירדו כמעט מיד,‬
‫והבנתי שמשהו ממש לא בסדר.‬
‫חייבים לרדת.‬
‫מיד איבדתי את חוש הכיוון‬ ‫אבל הפניתי את הראש,‬
‫וראיתי…‬
‫שמיים פתוחים.‬
‫הייתי בהלם מוחלט.‬
‫ריתקתי את בן השנה שלי בין רגליי.‬
‫הוא צרח כל הזמן.‬
‫כשחבשתי את המסכה, לא היה זרם אוויר.‬
‫ניסיתי לנשום שוב. לא היה חמצן.‬
‫- הדיילות ניסו לטפל בילדים -‬
‫- המסכות לא פעלו -‬
‫הסתכלתי על הבת שלי‬
‫וראיתי שהשיער שלה מתנפנף לאחור.‬
‫היא הייתה במרחק שתי שורות מהפתח.‬
‫חשבנו שחלק נוסף מהדופן יתפרק,‬
‫ושלא נצא חיים מהטיסה הזאת.‬
‫- לא יודע מה קרה אבל יש בעיה -‬
‫החמצן אזל.‬
‫התחלנו להרגיש שוב סחרחורת,‬
‫והראייה שלי התחילה להיטשטש.‬
‫שתי הבנות שלי הביטו בי, מבוהלות.‬
‫לא אמרתי להן שיהיה בסדר כי לא ידעתי.‬
‫- ירידת לחץ במטוס.‬ ‫אנחנו במסיכות. אוהבת אותך -‬
‫חשבתי שנותרו לי דקות ספורות עם משפחתי.‬
‫הנחתי את ידי על גבה של אשתי.‬
‫והתחלתי להתפלל.‬
‫- תמיד תהיה הדבר הכי טוב בחיי -‬
‫שלחתי מסרון פרידה לבן שלי.‬
‫כתבתי לו שהוא הדבר הכי טוב שקרה לי בחיים.‬
‫-אני פוחדת, אוהבת אותך, לנצח -‬
‫- תגידו לאימא ואבא שאני אוהב אותם‬ ‫אם יקרה משהו -‬
‫- תתפללו למעני בבקשה -‬
‫- בבקשה, אני לא רוצה למות -‬
‫הבטתי החוצה, והמטוס ירד מתחת לעננים.‬
‫ויכולנו לנשום שוב.‬
‫יכולתי להביט בילדים שלי‬ ‫ולהגיד, "יהיה בסדר".‬
‫אנחנו פותחים במבזק חדשות.‬
‫הידיעה המרעישה מגיעה מאורגון.‬
‫הביטו בסרטון הזה מתוך מטוס נוסעים‬
‫בעוד באוויר עדיין,‬
‫אחרי שחלק גדול מגוף המטוס‬ ‫התנתק במהלך הטיסה.‬
‫כשאירוע אלסקה איירליינס קרה,‬
‫אספתי מידע כמו כולם.‬
‫לא ידעתי מה קרה.‬
‫הייתי במטבח שלי, והטלפון שלי הופצץ בפניות.‬
‫ידעתי שמשהו רציני מאוד קרה.‬
‫המועצה הלאומית לבטיחות בתעבורה‬ ‫חוקרת את זה.‬
‫בגובה שיוט, היינו עלולים לאבד את המטוס.‬
‫מדובר בבואינג 737-מקס‬ ‫שאושר לטיסה רק לאחרונה.‬
‫מה שהתנתק הוא מה שמכונה כיסוי פתח חירום.‬
‫זו לא ממש דלת, אבל יש שם פתח‬
‫שבחברות תעופה מסוימות מתקינים בו דלת.‬
‫התקשרתי לאיש קשר קרוב בבואינג ואמרתי לו,‬
‫"זה מסוג הדברים שמשביתים מטוסים."‬
‫רשות התעופה השביתה‬ ‫את כל מטוסי ה-737-מקס-9 בארה"ב.‬
‫אמרו שהבעיה הזאת עלולה להתקיים‬ ‫או להתפתח במטוסים נוספים.‬
‫בואינג הכחישה אחריות בטענה שהמוצרים שלה‬
‫"לא תוחזקו כראוי או נעשה בהם שימוש לא נכון‬
‫"בידי אנשים ו/או גופים שאינם בואינג".‬
‫המשימה שלנו היא להבין כל מה שקרה שם.‬
‫בואינג לא סיפקה לנו את המסמכים והמידע‬
‫שביקשנו פעמים רבות בחודשים האחרונים.‬
‫הם מדברים על שקיפות, אבל עד כה לפחות,‬
‫הם לא שקופים‬
‫בנוגע למה שקרה עם כיסוי הפתח.‬
‫תקרית כיסוי פתח החירום לא הפתיעה אותי.‬
‫נלחמתי במשך כמה שנים,‬
‫בידיעה שמשהו כזה יקרה.‬
‫חשתי הקלה על כך שאיש לא נהרג.‬
‫כשל כזה היה סיוט.‬
‫אמרתי לעצמי,‬
‫"זה מה שקורה‬ ‫כשלא דורשים מאנשים לקחת אחריות".‬
‫כשכיסוי הפתח התנתק וצפיתי בזה בחדשות,‬
‫חזיתי בדיוק מה יהיו הממצאים‬
‫של החקירה שלהם.‬
‫תקרית כיסוי פתח החירום שהתנתק‬
‫התברר כפגם איכות במפעל עצמו.‬
‫ב-2023,‬
‫מטוס ירד מפס הייצור‬ ‫במפעל מטוסי 737 של בואינג ליד סיאטל,‬
‫וזה המטוס שנהפך לאלסקה 1282.‬
‫היה כאוס במקומות אחרים במפעל‬
‫כשבואינג ניסתה לעמוד‬ ‫בקצב הגידול בייצור שלה‬
‫ולהתמודד עם מיקור חוץ.‬
‫בחקירה התגלה‬ ‫שצוות התקנת כיסוי הדלת בבואינג‬
‫הסיר את כיסוי הפתח‬
‫כדי לתקן דברים שהספקים לא ביצעו כמו שצריך.‬
‫לשם כך, היה עליהם להסיר ארבעה ברגי קיבוע.‬
‫והיה צילום אחד בדו"ח הראשוני שלהם‬
‫שהיה משמעותי מאוד.‬
‫אפשר לראות בו שלוש מארבע הפינות‬ ‫של כיסוי הפתח.‬
‫וברגי הקיבוע שהיו אמורים לאבטח את הכיסוי‬
‫לא נמצאים שם.‬
‫הם מעולם לא הושבו למקומם.‬
‫לאחר מכן, המטוס הזה ביצע 154 טיסות.‬
‫ובכל נחיתה או המראה,‬
‫הרעידות הזיזו קצת את כיסוי הפתח,‬
‫עד שבסופו של דבר,‬
‫בחמישה בינואר, 2024,‬
‫הכיסוי התנתק.‬
‫עד כה, לא מצאנו שום תיעוד‬
‫להסרת כיסוי פתח החירום השמאלי של 8789.‬
‫נכון.‬
‫מי שביצע את העבודה לא תיעד אותה.‬
‫למה לא? כנראה כי מישהו רצה‬ ‫שהעבודה תתבצע במהירות.‬
‫מדובר במערכת שלמה שלא הייתה הולמת.‬
‫זה היה קרוב לאסון. קרוב מדי.‬
‫בגבעת הקפיטול היום,‬
‫ראש רשות התעופה הפדרלית אמר‬ ‫שבקרת האיכות של בואינג כשלה בבירור.‬
‫אם אין תרבות של בטיחות,‬ ‫קשה לייצר מטוסים בטוחים.‬
‫כל מה שאמרנו‬
‫על התרבות הפגומה בבואינג,‬
‫ושהמטוסים הפגומים האלו ממשיכים לטוס,‬
‫הוכח כנכון.‬
‫- התקרית קרתה שעות לפני פקיעת ההסדר -‬
‫זה קרה יומיים‬
‫לפני שהסדר עיכוב ההליכים עמד לפקוע.‬
‫- בואינג כמעט חמקה -‬
‫במובן מסוים, זה נס,‬
‫כי לא רק שאיש לא נהרג,‬
‫איך הם יוכלו לומר עכשיו‬ ‫שבואינג התנהגה כיאות‬
‫במהלך תקופת המבחן? הם לא יכולים.‬
‫משרד המשפטים הודיע‬ ‫שבואינג הפרה הסכם מ-2021‬
‫שהגן על החברה מפני אישומים.‬
‫בואינג הגיבה.‬
‫"אנחנו מאמינים שעמדנו בתנאי ההסכם."‬
‫אבל השאלה כעת היא,‬
‫איך ייראה עונש פוטנציאלי לבואינג?‬
‫איש עדיין לא יודע.‬
‫זה פתח הכול מחדש.‬
‫- משרד המשפטים חוקר -‬
‫את החקירה של משרד המשפטים‬
‫ואת התביעה הפלילית.‬
‫הכול היה שוב על השולחן.‬
‫- שמונה במרץ, 2024 -‬
‫בימים שקדמו לעזיבתך את בואינג,‬
‫דיברת עם מישהו על…‬
‫הלחץ שחווית בעבודה?‬
‫דיברתי עם הרופאים שלי.‬ ‫-מה הרופאה שלך אמרה?‬
‫היא אמרה שאני אלקה בהתקף לב ואמות,‬
‫או שאני עלול ללקות בהתקף לב‬ ‫ולמות בסביבה ההיא, כן.‬
‫היא אמרה לך במהלך הפגישה שאתה‬ ‫עלול למות מהתקף לב אם לא תעזוב את העבודה.‬
‫זאת העדות שלך?‬ ‫-אם לא אצא מהסביבה הזאת.‬
‫בסדר.‬ ‫-כן.‬
‫נוכל לעצור לכמה דקות?‬
‫הפרקליטה של בואינג‬ ‫גבתה ממנו הצהרה במשך שבע שעות.‬
‫ג'ון היה עייף מאוד.‬
‫הוא אמר שהוא רוצה לחזור הביתה‬
‫ולחדש את מתן ההצהרה שלו במועד מאוחר יותר.‬
‫אנשי בואינג התנגדו לבקשה של ג'ון.‬
‫באותו שלב, ג'ון לא רצה לעשות דבר‬
‫שיגרום לעיכוב במשפט,‬
‫והוא אמר שיחזור למחרת בבוקר ונסיים את זה.‬
‫והוא חזר למלון שלו.‬
‫בבוקר יום שבת, התשעה במרץ,‬
‫היה סוער בחוץ.‬
‫רעמים, ברקים וגשם כבד מאוד.‬
‫עד השעה עשר, לא שמענו דבר מג'ון.‬
‫אז כשהגשם נחלש,‬
‫כולנו נסענו לשם.‬
‫קיווינו שכשנגיע למלון, נמצא את ג'ון‬
‫סובל מעניין רפואי כלשהו‬ ‫אבל שהוא יהיה בסדר.‬
‫חשבתי שאולי היה לו התקף חרדה חמור מאוד‬
‫או משהו כזה.‬
‫אבל כשנכנסנו למלון,‬
‫המנהלת לקחה אותנו הצידה,‬
‫והדבר הראשון שהיא אמרה היה,‬ ‫"אני משתתפת בצערכם".‬
‫זה היה ממש מפתיע ומציף,‬
‫והתעוררו הרבה רגשות‬
‫כששמענו שהם מצאו את ג'ון בטנדר שלו…‬
‫עם פציעת ירי בראש.‬
‫בלשי המשטרה האמינו‬ ‫שמדובר ככל הנראה בהתאבדות.‬
‫היו לנו הרבה שאלות,‬
‫ורצינו לוודא שהמשטרה‬
‫ביצעה חקירה מלאה ומקיפה.‬
‫רצינו לראות את תוכן הטלפון הנייד שלו.‬
‫כל העדים שהם ראיינו,‬ ‫רציתי לראות את ההצהרות שלהם.‬
‫והאם הם אספו טביעות‬ ‫מהחלק החיצוני של המשאית?‬
‫עובד לשעבר של יצרנית המטוסים‬ ‫האמריקאית בואינג,‬
‫שנהפך לחושף שחיתויות, נמצא מת.‬
‫- חושף השחיתויות מבואינג,‬ ‫ג'ון בארנט, נמצא מת בארה"ב -‬
‫דיברתי איתו ביום שני שלפני כן.‬
‫שאלתי אותו, "מתי אתה חוזר הביתה?"‬
‫הוא אמר, "דחו את הפגישה שלי,‬ ‫אז אני צריך להישאר כאן.‬
‫"אשמח מאוד לחזור הביתה."‬
‫הוא אמר, "אני רק רוצה להיכנס למיטה שלי".‬
‫ועדיין נותרו לנו הרבה שאלות ללא מענה.‬
‫אנחנו רק רוצים לדעת מה קרה.‬
‫הייתי מזועזע.‬
‫אף אחד לא רוצה לקבל את העובדה‬ ‫שג'ון יעשה דבר כזה כל כך קרוב‬
‫להשלמת מה שהוא רצה להשיג,‬
‫להעלות את המודעות לכך‬
‫שבואינג התעלמה מאיכות.‬
‫הוא היה קרוב לקו הסיום.‬
‫למצוא אותו ככה בטנדר שלו…‬
‫זה פשוט לא נראה‬
‫מתאים לג'ון כמו שאנחנו הכרנו אותו.‬
‫- מה באמת קרה לג'ון בארנט? -‬
‫- משהו מוזר קורה. -‬
‫אחרי זה, הדברים נהיו ממש מוזרים.‬
‫זה היה כמו לעבור ליקום מקביל.‬
‫אין ספק שהופעל עליו הרבה מאוד לחץ,‬
‫אבל האם זה הספיק כדי שישים קץ לחייו?‬
‫זה מה שכולם רוצים לדעת.‬
‫אנחנו מנסים להבין את ציר הזמן‬ ‫במותו של ג'ון בארנט,‬
‫והאם אכן מדובר בהתאבדות.‬
‫אנשים מרימים גבות.‬
‫אנשים אמרו שג'ון נרצח‬
‫כדי להשתיק אחרים, שלא ידברו.‬
‫- הוא ידע יותר מדי -‬
‫הוא אמר, "אם יקרה לי משהו,‬ ‫זאת לא התאבדות".‬
‫אני יודעת שהוא לא התאבד. אין מצב.‬
‫זה פשוט לא הגיוני.‬
‫גם אנחנו מרגישים ככה.‬
‫משטרת צ'רלסטון חוקרת,‬ ‫כמו גם חוקר מקרי המוות.‬
‫אנחנו מחכים שהמשטרה וחוקר מקרי המוות‬
‫ישחררו דו"ח על מה שקרה לדעתם.‬
‫האווירה הייתה מתוחה.‬
‫וגם אני התחלתי לחשוב‬ ‫שאני לא בטוח לגמרי לגבי מה שבאמת קרה.‬
‫כששמעתי שג'ון בארנט איבד את חייו,‬
‫זה היה טראומטי.‬
‫אבל מה שממש הכעיס אותי היה‬
‫לגלות על היחס של ההנהלה כלפיו‬
‫במשך שנים, כי יכולתי להזדהות עם זה.‬
‫רתחתי מזעם.‬
‫הייתה להם הזדמנות לתקן את כל זה,‬ ‫והם לא עשו דבר.‬
‫אז התקשרתי לכתב של "הניו יורק טיימס".‬
‫אמרתי לו, "תשתמש בשמי,‬
‫"ותודיע לאנשים שנתתי לך מסמכים של בואינג."‬
‫- לטענת מנהל לשעבר בבואינג,‬ ‫עובדים התרשלו כדי לעמוד בלוחות הזמנים -‬
‫פנייה לתקשורת הייתה מנוגדת‬ ‫לכל מה שאני מאמין בו בדרך כלל.‬
‫אני לא…‬
‫נמשך למצלמות.‬
‫רוי אירווין מדבר בפומבי מול המצלמה‬ ‫בפעם הראשונה.‬
‫ג'ון בארנט היה מגדלור.‬
‫כשהתחלתי לעבוד בחברה,‬
‫הוא כיוון אנשים למקום הנכון.‬
‫הוא ממשיך לעשות את זה עכשיו.‬
‫רוי נחוש לסיים את מה שבארנט התחיל.‬
‫אני לא ג'ון,‬
‫אבל מישהו צריך להמשיך לדחוף.‬
‫המשפחה שלי חוששת‬
‫מההשתתפות שלי בסרט הזה,‬
‫אבל אני עושה את זה בשביל ג'ון.‬
‫פחדתי מאוד.‬
‫אבל… הבטחתי לעצמי‬
‫שאדבר בלי קשר להשלכות.‬
‫אני כאן היום כי הרגשתי שאני חייב להתייצב.‬
‫יש לי חששות רציניים‬ ‫בנוגע לבטיחות מטוסי ה-787‬
‫ומטוסי ה-777,‬
‫ואני מוכן לקחת על עצמי סיכון מקצועי‬ ‫כדי לדבר עליהם.‬
‫זה עתה גילינו שיש חושף שחיתויות חדש‬ ‫בשם סאם מוהוק.‬
‫הפכתי את עצמי למטרה.‬ ‫-אז למה עשית את זה?‬
‫כי אני מודאג מהבטיחות.‬
‫בסופו של דבר,‬ ‫חברים ומשפחה שלי טסים במטוסים האלו.‬
‫מאז מותו של ג'ון,‬
‫יצרו איתנו קשר עשרות רבות‬
‫של חושפי שחיתות בתעופה.‬
‫כולם מביעים את אותם חששות‬ ‫שהיו לג'ון בארנט.‬
‫ה"ניו יורק טיימס" ראיין‬ ‫עשרות עובדי הווה ועבר של בואינג,‬
‫שאומרים שאיכות כוח העבודה "ירדה",‬ ‫שתהליך הבדיקה "נחלש",‬
‫ושמהירות הייצור קיבלה עדיפות‬ ‫על פני בקרת האיכות.‬
‫ג'ון עורר השראה באנשים רבים לדבר.‬
‫- שלושה במאי, 2024 -‬
‫אנחנו בדרך למשרד חוקר המוות‬ ‫של מחוז צ'רלסטון‬
‫כדי לפגוש את החוקרת‬
‫שהגיעה למסקנה בנוגע למותו של ג'ון בארנט.‬
‫הם ימסרו את תוצאות החקירה שלהם,‬
‫כולל ממצאים רפואיים ותוצאות הנתיחה.‬
‫כן, יש הרבה שאלות.‬
‫זה יהיה יום קשה מאוד למשפחתו של ג'ון.‬
‫כולם שומעים טוב?‬
‫כן, תודה.‬
‫בוקר טוב, רודני. אתה שומע אותי?‬ ‫-כן, גברתי.‬
‫קיבלנו הודעה‬
‫על מוות ברכב במלון.‬
‫הרכב היה נעול, והם נאלצו לפתוח אותו.‬
‫צילמנו הכול כפי שנמצא בזירה.‬
‫משטרת צ'רלסטון אספה כ-80 טביעות אצבעות‬
‫שהיו של ג'ון.‬
‫לא היה דבר שהעיד על מאבק‬
‫או משהו כזה.‬
‫קיבלנו את צילומי מצלמות האבטחה של המלון,‬
‫ורואים בהם את ג'ון נכנס ללובי,‬
‫ואז הוא יוצא מהמלון ב-8:37.‬
‫רואים את הטנדר שלו חונה ב-8:45.‬
‫לא רואים איש שנכנס לרכב או יוצא ממנו‬
‫עד שכוחות ההצלה מצאו אותו.‬
‫אחת השאלות שעדיין נשאלת היא,‬
‫האם הצלחתם לקבוע שהקליע תואם לאקדח?‬
‫כן. מה שנמצא בתקרת הרכב‬
‫תואם לנשק שלו.‬
‫אני חושבת שזה תואם לגרסה‬ ‫שמדובר בנשק של ג'ון,‬
‫שהוא היה בתוך הרכב שלו‬
‫ושמדובר בהתאבדות.‬
‫- דו"ח משלים -‬
‫- סוג התקרית: התאבדות -‬
‫שובר את הלב‬
‫לדעת מה עבר על הבן שלי, ו…‬
‫הייתי מודעת לחלק מזה,‬
‫אבל אני מניחה שלא הבנתי‬
‫עד כמה זה הטריד אותו באמת.‬
‫תתקשרו אם יהיה צורך.‬
‫תודה.‬ ‫-בבקשה.‬
‫להתראות.‬ ‫-ביי.‬
‫תן לי חיבוק אחרי זה.‬
‫אלו הפריטים שמשטרת צ'רלסטון השיבה לנו.‬
‫המחשב הנייד של ג'ון.‬
‫זה היה הטלפון הנייד שלו.‬
‫והמחברת של ג'ון.‬
‫- בואינג -‬
‫ובפנים יש‬
‫את מכתב התאבדות שג'ון השאיר‬
‫לפני שהוא שם קץ לחייו.‬
‫"זין על בואינג.‬
‫"אני לא יכול להמשיך! מספיק!‬
‫"אני מתפלל שהבני זונות שהרסו את חיי ישלמו.‬
‫"אני מתפלל שבואינג תשלם.‬
‫"תקברו אותי על הבטן‬ ‫כדי שבואינג והמנהיגים השקרנים שלהם‬
‫"ינשקו לי את התחת.‬
‫"למשפחתי ולחבריי, מצאתי את ייעודי.‬
‫"אני שלם עם עצמי. אני אוהב אתכם יותר."‬
‫ואז הוא חתם ג'ון/מיטש, המכונה סוואמפי.‬
‫זה מסוג הדברים האלו‬ ‫שאתה ממשיך לשאול את עצמך,‬
‫"מה הייתי יכול לעשות אחרת?"‬
‫כן.‬
‫אבל דבר אחד בטוח,‬
‫וזה ש…‬
‫בואינג אולי לא לחצה על ההדק,‬
‫אבל בואינג אחראית‬
‫למותו של ג'ון.‬
‫- שמונה עשר ביוני, 2024 -‬
‫היום מתקיים בקונגרס שימוע‬ ‫שמעמיד את הבטיחות והאיכות‬
‫של מטוסי בואינג תחת אור הזרקורים.‬
‫אחרי התרסקויות מטוסי ה-737-מקס,‬
‫בואינג הבטיחה לשנות את המצב.‬
‫וחושפי שחיתויות פנו אלינו ודיווחו‬
‫שבפועל, הכול נשאר אותו דבר.‬
‫חיבורים לא תקינים,‬
‫שימוש בחלקים פגומים,‬
‫ליקויים באיכות הייצור.‬
‫בהחלט יש ראיות מצטברות‬ ‫שמצדיקות העמדה לדין.‬
‫והרגשנו יותר ויותר‬ ‫שאנחנו חייבים לדרוש דין וחשבון.‬
‫ומשום כך דייב קלהון,‬
‫המנכ"ל, ימסור היום עדות.‬
‫זאת הבת שלי, דניאל מור.‬
‫דניאל הייתה בת 24 בלבד‬
‫כשהיא נהרגה במטוס בואינג 737-מקס.‬
‫שמי זיפורה קוריה,‬ ‫ואיבדתי את אבי, ג'וזף קוריה ויתאקה.‬
‫כרשויות שמעורבות בקבלת החלטות חשובות,‬
‫אם לא תעמידו לדין,‬ ‫אם לא תלמדו את ההיסטוריה,‬
‫שיעור אמיתי בצדק, וזה יחזור על עצמו,‬
‫איך תחיו עם עצמכם?‬
‫הרסת את חייו של בני,‬
‫והרגת את הילדים שלנו.‬
‫לעולם לא נזכה לראות אותם ולחבק אותם,‬
‫כמו שאתה עושה עם המשפחה שלך.‬
‫תן לנו תשובה.‬
‫תפסיק להעדיף רווחים על פני אנשים.‬
‫תחשוב על שש הדקות האחרונות‬ ‫שהיו לבתי במטוס.‬
‫בושה.‬
‫שש דקות ליצור איתי קשר!‬
‫לפני חמש שנים,‬ ‫346 אנשים חפים מפשע איבדו את חייהם‬
‫בשתי טרגדיות שניתן היה למנוע.‬
‫בעקבות הטרגדיות הללו,‬ ‫בואינג הבטיחה לשנות את דרכיה.‬
‫ולרגע, חלקנו האמנו שבואינג אולי השתנתה.‬
‫אבל אז, בינואר האחרון,‬
‫המסכה, התנתקה, מילולית‬ ‫,‬
‫מהקליפה החלולה שהייתה‬ ‫ההבטחות של בואינג לעולם.‬
‫הנושאים שעומדים לפנינו היום‬ ‫הם עניין של חיים ומוות.‬
‫והשימוע הזה‬
‫הוא רגע של חשבון נפש.‬
‫אני רוצה לברך במיוחד כמה מהנוכחים‬
‫שנמצאים כאן היום בקהל.‬
‫משפחתו של ג'ון בארנט.‬
‫אימו, ויקי סטוקס,‬
‫ואחיו, רודני בארנט.‬
‫חושף שחיתויות בבואינג‬
‫שהתאבד תחת הלחץ העצום‬
‫שהחברה הפעילה עליו‬ ‫בגלל שהעלה טענות בטיחות.‬
‫דייוויד קלהון מכהן כנשיא ומנכ"ל בואינג‬
‫מאז ינואר 2020,‬
‫והוא החל את הקריירה שלו‬
‫בחברת ג'נרל אלקטריק,‬
‫שם עבד במשך 26 שנים.‬
‫מר קלהון, נדמה שכל יומיים‬
‫מתפרסמות ידיעות על בעיה חדשה‬ ‫או חשש בטיחותי במטוסי בואינג.‬
‫מהן סיבות השורש לכישלון המערכתי הזה?‬
‫איך תתקנו אותן?‬
‫ומי צריך לשאת באחריות?‬
‫האחריות היא שלך או של מישהו אחר?‬
‫הגורמים שתרמו לרוב הדברים,‬
‫מלבד תקרית באלסקה,‬
‫קשורים ל…‬
‫למגוון תשומות‬
‫שעוסקות בתפעול ובתחזוקה‬
‫וכן הלאה, של מטוס.‬
‫בתקרית אלסקה היה פגם בייצור.‬
‫אני לא מודע למקרים נוספים כאלו.‬
‫ספקי החלקים והרכיבים,‬
‫בואינג מאשימה אותם.‬
‫העובדים שמשרותיהם בסכנה,‬
‫בואינג מאשימה אותם.‬
‫הטייסים שהטיסו את המטוסים האלו,‬
‫בואינג מאשימה אותם.‬
‫בואינג מאשימה את כולם,‬
‫חוץ מאת עצמה.‬
‫הרבה מזה קשור לכוח עבודה לא מיומן.‬
‫אני… הכול קשור לזה, למען האמת.‬
‫מר קלהון,‬
‫מה גובה השכר שלך כיום?‬
‫סנאטור, זה מפורט היטב‬ ‫במסמכים הפיננסיים שלנו‬
‫בכל אחת מהשנים שבהן הועסקתי.‬
‫כן, אבל בכמה מדובר?‬
‫זה סכום גדול, אדוני.‬ ‫-טוב, אני אעזור לך.‬
‫מדובר ב-32.8 מיליון השנה. נכון?‬
‫כן, נכון.‬
‫עלייה של 45 אחוזים בהשוואה לשנה שעברה.‬ ‫זה נכון?‬
‫כן, נכון.‬
‫על מה בדיוק משלמים לך?‬
‫על ניהול חברת בואינג.‬
‫כן. איכות היא חלק מחבילת התגמול שלך?‬
‫כי כמה חושפי שחיתויות‬ ‫העידו בפני הוועדה הזאת‬
‫וטענו שבואינג מעגלת פינות בכל מקום אפשרי‬
‫בכל הנוגע לאיכות ולבטיחות, לא רק בעבר,‬
‫אלא גם עכשיו.‬
‫הם טענו שביטלתם את בדיקות הבטיחות,‬
‫שיש פחות פקחים שמבצעים בדיקות איכות בשטח.‬
‫הם טענו שכשהם העלו בעיות וחששות,‬
‫הם הועברו מתפקידם, ננקטו נגדם צעדי תגמול,‬
‫הם קיבלו איומים פיזיים.‬
‫זה לא נשמע לי כמו תשומת לב לאיכות.‬
‫ובכל זאת, אתה מקבל 33 מיליון דולר בשנה.‬
‫בואינג במצב גרוע מאי פעם.‬
‫ומה שבאמת קשה לקבל‬
‫זה שהמנהלים שקיבלו את כל ההחלטות האלו‬
‫שווים מאות מיליוני דולרים.‬
‫בואינג במצב נורא,‬
‫וקבוצה קטנה מאוד של אנשים‬
‫שהביאה את החברה למצב הזה‬
‫מורכבת מכמה מהאנשים העשירים ביותר בעולם.‬
‫הרבה מנהלים שהגיעו לבואינג,‬
‫ולחברות ברחבי אמריקה,‬
‫חושבים שתפקידם‬
‫הוא לקציץ בעלויות,‬
‫לסחוט כסף מהחברה כדי להגדיל את הרווחים.‬
‫אתה מרוקן אותה.‬
‫אתה מרוקן את בואינג.‬
‫היא הייתה אחת החברות האמריקאיות הגדולות.‬
‫היא העסיקה אלפי אנשים במדינה שלי.‬
‫ואתה מרוקן אותה למטרות רווח,‬ ‫למען בעלי המניות,‬
‫ואתה מתוגמל על כך.‬
‫קיבלת העלאה ענקית, עלייה עצומה.‬
‫אז זה מצוין בשבילך,‬ ‫אבל לא בשביל העם האמריקאי.‬
‫לרבים מהמנהלים האלו‬ ‫לא היה חיבור למוצר שהם מייצרים.‬
‫הם הועסקו כי היה להם‬ ‫תואר כלשהו במנהל עסקים.‬
‫…שיש לחברות מצליחות‬ ‫ואין לחברות לא מצליחות.‬
‫…אנחנו עומדים על 47 בחודש.‬ ‫נעלה את זה ל-52 בחודש.‬
‫התחזית הזאת מתחזקת מיום ליום,‬
‫ואם נקבל סיוע מהקונגרס,‬
‫נוכל לממש את הרווחים האלו.‬
‫טיסה 2688 של פרונטיר,‬ ‫מסלול 2-8 שמאל. אישור להמראה.‬
‫אישור להמראה, 2-8 שמאל.‬
‫בואינג אוהבת לתקוף את התסמינים.‬
‫אם חלק כלשהו מתנתק ממטוס או מנוע עולה באש,‬
‫הם רוצים תיקון מזורז‬
‫כדי לטעון שהם עשו משהו.‬
‫בואינג אף פעם לא תוקפת את המחלה,‬
‫שהיא מודל ההנהגה שלה.‬
‫רדיפת בצע בכל מחיר,‬
‫במקום לייצר את המטוס הטוב ביותר בעולם.‬
‫ברוב החברות, ההימור הוא לא על חיי אדם.‬
‫אבל כך זה בבואינג.‬
‫כשהאיכות של בואינג נפגעת,‬
‫אנשים מתים.‬
‫כולנו זקוקים לתעופה בטוחה.‬
‫אנחנו צריכים מטוסים בטוחים.‬
‫בואינג צריכה לתת דין וחשבון.‬
‫ארבעת המנכ"לים האחרונים בבואינג‬ ‫קיבלו הטבות תגמול ופרישה‬
‫בסך 500 מיליון דולר כמעט.‬
‫עד מרץ 2026, מחלקת‬ ‫המטוסים המסחריים של בואינג לא הראתה‬
‫רווחים מאז 2018, והפסידה לפי ההערכות‬ ‫כ-40 מיליארד דולר בתקופה זו.‬
‫באוגוסט 2025, בואינג הגיעה להסדר‬ ‫בתביעת ג'ון "סוואמפי" בארנט‬
‫בתמורה לסכום שנותר חסוי.‬
‫תביעה נוספת נגד בואינג‬ ‫בגין גרימת מוות ברשלנות עדיין מתנהלת.‬
‫בנובמבר 2025, משרד המשפטים ביטל את תביעתו‬
‫בסוגיית התרסקויות ה-737-מקס.‬
‫בואינג נדרשה לשלם 1.1 מיליארד ולהתחייב‬
‫לשיפור הבטיחות, האיכות והציות.‬
‫אף מנכ"ל לא הועמד לדין.‬
‫הם ממש רצו להיפטר מאיתנו.‬
‫אבל אני לא חושבת שאני יכולה להגיד‬
‫"אין מה לעשות", ולהרים ידיים.‬
‫לא הייתה שום עשיית צדק, שום לקיחת אחריות.‬
‫זה מכעיס אותי מאוד.‬
‫ואני חושבת שאנחנו חייבים להמשיך להילחם.‬
‫לא ייתכן שזה יישאר ככה.‬
‫משהו חייב להשתנות.‬
‫אחרי שסירבו בהתחלה‬ ‫להשתתף בצילומי הסרט הזה,‬
‫אנשי בואינג הסכימו להגיב בכתב לשאלות שלנו.‬
‫"הטענות בסרט הזה דווחו בהרחבה לאורך השנים.‬
‫"חלקן נותרו טענות לא מבוססות עד היום,‬ ‫בעוד שאחרות‬
‫"טופלו בקפידה בבואינג וממשיכות להשתפר…‬
‫"תחת המנכ"ל החדש שלנו,‬ ‫ובאמצעות משוב מהעובדים שלנו,‬
‫"הנחלנו ערכים ונהלים חדשים‬ ‫שמחזקים את התרבות שלנו…"‬
‫תרגום כתוביות: דוד סבן‬